Το 1947, ο ΟΗΕ αναγνώρισε το κράτος του Ισραήλ.
Οι Παλαιστίνιοι άρχισαν αμέσως αγώνα για την επιστροφή της γης τους.
Στον αγώνα τους συντάχθηκαν αριστερές επαναστατικές ομάδες.
Μαζί, πραγματοποίησαν επιθέσεις σε Ισραηλινούς πολίτες.
Αυτοαποκαλούντο αγωνιστές της ελευθερίας.
Οι Ισραηλινοί τους αποκαλούσαν τρομοκράτες.
Η ταινία είναι εμπνευσμένη από πραγματικά γεγονότα.
Γεγονότα και χαρακτήρες δημιουργήθηκαν για τους σκοπούς της ταινίας.
ΜΕΡΑ ΠΡΩΤΗ Κυριακή 27 Ιουνίου 1976
ΑΘΗΝΑ, ΕΛΛΑΔΑ
Πήγαινε εκεί!
- Αεροπειρατεία! Όλοι ακίνητοι! - Ακίνητοι!
Μείνετε στις θέσεις σας και δεν θα πάθει κανείς τίποτα.
Αν κάνει κάποιος κάτι, θα ρίξω τη χειροβομβίδα.
Ακίνητοι! Στις θέσεις σας! Έχω βόμβα!
- Τι θόρυβος είναι αυτός; - Κάποιος θα έριξε τσιγάρο. Πάω να δω.
Κάθισε κάτω! Κάθισε!
Έχουμε την καμπίνα υπό έλεγχο.
Είμαστε τέσσερις. Έχουμε όπλα και βόμβες.
Αν κάνετε κάτι, θα πεθάνετε.
- Σύντροφε 39, υπό έλεγχο η καμπίνα; - Υπό έλεγχο!
Μείνετε στις θέσεις σας. Μην επιχειρήσει κανείς τίποτα.
Πηγαίνετε στο πίσω μέρος της καμπίνας! Μην πάρετε τίποτα! Κουνηθείτε!
- Ποιος είναι ο κυβερνήτης; - Εγώ.
- Εσείς οι δύο... έξω! - Είμαι ο μηχανικός. Με χρειάζεστε.
Εσύ, σήκω.
Γρήγορα! Αφήστε τις τσάντες! Πιο γρήγορα!
- Κι εσείς οι δύο! - Πιο γρήγορα!
Ελάτε!
Μαμά, θέλω πιπί μου.
Κρατήσου.
ΙΕΡΟΥΣΑΛΗΜ, ΙΣΡΑΗΛ
Αν δεν έχουμε καλά σχολεία, καλό σύστημα υγείας...
...αν δεν επενδύσουμε στον πολιτισμό μας, γιατί αγωνιζόμαστε;
Υπουργικό Συμβούλιο Ισραήλ
Δεν θα διαθέσουμε όλα τα χρήματα από φόρους στο υπουργείο σου, Σιμόν.
Ο προϋπολογισμός για την άμυνα είναι ήδη το 31% του ΑΕΠ.
10% αύξηση σε τέσσερα χρόνια.
Εκτιμώ πως αύξηση 10% στις στρατιωτικές δαπάνες...
...είναι το ελάχιστο που χρειαζόμαστε.
Οτιδήποτε λιγότερο θα ήταν παράβαση του καθήκοντός μας.
Δεν πρόκειται για επιλογή, κύριοι. Είναι ανάγκη.
Πρόκειται για την επιβίωση του Ισραήλ.
Όπως απέδειξε ο Πόλεμος του Γιομ Κιπούρ...
...πάσχουμε και στις υπηρεσίες πληροφοριών.
Δεν έχουμε αρκετό προσωπικό. Χρειαζόμαστε κι άλλους πράκτορες.
Πρέπει να αποκτήσουμε περισσότερη επιρροή.
Οι Ρώσοι έχουν αυξήσει πολύ τη στρατιωτική βοήθεια στην Αίγυπτο.
Και η Συρία επανεξοπλίζεται.
Αεροπειρατεία στην πτήση 139 της Αir France...
...από Τελ Αβίβ για Παρίσι, έπειτα από στάση στην Αθήνα.
Αν αιφνιδιαστούμε ξανά, οι συνέπειες θα είναι καταστροφικές.
Πόσοι Ισραηλινοί; Πόσοι αεροπειρατές; Πού πάνε;
Δεν μπορούμε να διαθέσουμε χρήματα στην υγεία και την παιδεία...
...όταν οι εχθροί μας μας εξωθούν στη θάλασσα.
Παραδώστε όλα τα έγγραφα που πιστοποιούν την ταυτότητά σας.
Όποιος βρεθεί με έγγραφα θα τιμωρηθεί χωρίς έλεος.
Δώστε μου διαβατήριο και ταυτότητα.
Διαβατήριο.
Διαβατήριο. Ταυτότητα.
Δώσε μου και την ταυτότητά σου.
Αν χωριστούμε, αν με πάρουν με τους άντρες...
...πρόσεχε τη μάνα και την αδερφή σου.
Διαβατήριο.
Γραφείο Πρωθυπουργού
Είναι 239 επιβάτες, εκ των οποίων οι 83 είναι Ισραηλινοί.
Νομικά, είναι γαλλικό πρόβλημα. Δική τους εταιρεία και πολίτες.
Αν είναι αεροπειρατεία, θα φροντίσουμε να το καταλάβει ο Τύπος.
- Μπορώ να καλέσω τους εκδότες. - Είναι αεροπειρατεία.
Θα πετάξουν εδώ για να μας προκαλέσουν, όπως πάντα.
Άμος, Πρωθυπουργέ...
...είναι δικό μας πρόβλημα.
Εννοείς, δικό μου πρόβλημα, Σιμόν;
Μαμά, πρέπει να κάνω πιπί!
Κάθισε... Κάθισε κάτω!
Η κόρη μου πρέπει να πάει στην τουαλέτα.
- Εσύ; - Ναι.
Πρέπει να πας;
Κάνε γρήγορα.
- Κι εγώ πρέπει να πάω. - Κάθισε στη θέση σου.
Δεσποινίς... Είναι ανοιχτό το πουκάμισό σας.
Μη σπάσεις το σύστημα προσγείωσης. Αν το κάνεις, θα πεθάνουμε μαζί.
Μην ανησυχείς, θα κάνω ομαλή προσγείωση.
Αντίστροφη ώση.
Εντάξει.
Ωραία, κυβερνήτη.
ΒΕΓΓΑΖΗ, ΛΙΒΥΗ
Γιατί αργεί τόσο;
Αν δεν μου πεις πού πάμε, θα χρειαστώ πέντε-έξι τέτοια.
Εντάξει, γύρνα στο αεροπλάνο.
Για να πετάμε με ασφάλεια, πρέπει να κάνω τους ελέγχους μου.
Πρέπει να ελέγξω τροχούς, φρένα και κινητήρα.
Φρόντισε τους ανθρώπους. Είναι ήδη πέντε ώρες στο αεροπλάνο.
Πρέπει να φάνε και να πιουν.
Θα φύγεις.
Έχεις τον λόγο μου, δεν θα φύγω.
Δεν θες να το έχεις αυτό κοντά σε φορτηγό καυσίμων.
- Είσαι με τους Μπάαντερ-Μάινχοφ; - Γέμισε το αεροπλάνο, μηχανικέ.
Κάνε τη δουλειά σου.
ΦΡΑΝΚΦΟΥΡΤΗ, ΓΕΡΜΑΝΙΑ
Έξι Μήνες Πριν
- Μπριγκίτε, ο Χουάν Πάμπλο. - Γεια.
Αεροπειρατεία; Αυτό είναι σοβαρό βήμα.
- Σε τι θα μας ωφελήσει; - Ας δούμε τι θα μας πει ο Τζάμπερ.
Το κίνημά σας υφίσταται πιέσεις. Η στήριξη προς εσάς μειώνεται.
Πολλοί συνάδελφοί σας είναι στη φυλακή.
Μία τέτοια πράξη μπορεί να εμπνεύσει μία νέα γενιά να σας ακολουθήσει.
Το Λαϊκό Μέτωπο θα ζητήσει να ελευθερωθούν 50 Παλαιστίνιοι.
Μπορούμε να ζητήσουμε το ίδιο και για κάποιους φίλους μας.
Με την αεροπειρατεία, ζητάμε ό,τι θέλουμε.
Μπορούμε να ζητήσουμε να είναι η Ουλρίκε Μάινχοφ στη λίστα.
- Δεν θ' αφήσουν την Ουλρίκε. - Όπως είπα...
Αν το κάνουμε σωστά, θα κάνουν ό,τι θέλουμε.
ΥΕΜΕΝΗ
Λαϊκό Μέτωπο για την Απελευθέρωση της Παλαιστίνης - Κέντρο Εκπαίδευσης
Στοχεύσατε! Πυρ!
Μπόσε!
Πρέπει να μιλήσουμε.
Η Ουλρίκε Μάινχοφ βρέθηκε κρεμασμένη στο κελί της
Η Ουλρίκε Μάινχοφ είναι νεκρή. Αυτοκτόνησε.
Το κίνημά σας πεθαίνει.
Έκοψε τα μαλλιά της.
Όχι, παραιτήθηκε. Κι αυτό είναι πρόβλημα.
Τι πρόβλημα;
Ο πατέρας κι η μάνα του.
Η αδερφή του, η γυναίκα του και τα παιδιά τους.
Ήταν σε καταυλισμό στον Λίβανο. Οι Ισραηλινοί έκαναν επιδρομή.
Σκότωσαν κόσμο, ανατίναξαν σπίτια.
Πήγαν να διαφύγουν με αυτοκίνητο, αλλά το πάτησε ισραηλινό τανκ.
Πέθαναν όλοι. Έτσι ξέρω ότι είναι αφοσιωμένος.
Πώς ξέρω ότι είστε αφοσιωμένοι τώρα που πέθαναν οι σύντροφοί σας;
Δεν θα αυτοκτονούσε ποτέ.
Τη δολοφόνησε το κράτος.
Αν γυρίσουμε στη Γερμανία, θα μας δολοφονήσουν κι εμάς.
Γι' αυτό είναι σημαντικό να συνεχίσουμε.
- Για την Ουλρίκε. - Και για την οικογένειά σου.
Στο αεροδρόμιο, ο Τζάμπερ θα είναι επικεφαλής.
Εγώ θα μείνω στην Καμπάλα, για συνεργασία με τον Πρόεδρο Αμίν.
Άντρες απ' την Ουγκάντα θα ελέγχουν όλο το αεροδρόμιο.
Εσείς θα μείνετε μέσα. Θέλουν προσοχή τέτοιες καταστάσεις.
Πρέπει να κρατάτε αποστάσεις απ' τους επιβάτες.
Το συναισθηματικό δέσιμο είναι επικίνδυνο. Ειδικά για τις γυναίκες.
Είμαι επαναστάτρια.
Θέλετε νερό;
- Θέλετε νερό για τα παιδιά; - Ευχαριστώ.
- Θέλετε λίγο νερό; - Δεν νιώθω καλά.
- Τι χρειάζεστε; - Είμαι έγκυος. Αποβάλλω, νομίζω.
Θα προσπαθήσω να βρω γιατρό.
Δεσποινίς, δεν νιώθει καλά. Πρέπει να τη δει γιατρός.
- Ποιο είναι το πρόβλημα; - Νομίζει ότι χάνει το μωρό της.
Πολύ βολικό, έτσι;
Δεν θα τολμούσε.
- Είμαι νοσηλεύτρια. Μπορώ να βοηθήσω. - Μπορείς να περιμένεις.
- Πόσων μηνών; - Δύο μηνών.
- Από πού είσαι; - Αγγλία.
Θα καλέσουμε ασθενοφόρο. Δεν θέλουμε να πάθει κανείς κακό.
Είμαστε ανθρωπιστές.
Έλα μαζί μου.
Τι κάνει;
Δεν ξέρω.
- Σε κοροϊδεύει. - Καλύτερα να δείξουμε συμπόνια.
Χάνω το μωρό μου.
Καλή τύχη.
- Όχι ασύρματο. - Θέλουμε άδεια για απογείωση.
Ο διάδρομος είναι άδειος. Ξέρουν ότι φεύγουμε... Απογείωσέ το!
Ρύθμιση ώθησης.
Εντάξει.
Οι Λύβιοι τούς έδωσαν καύσιμα και τους άφησαν να απογειωθούν.
Ούτε ο Καντάφι θέλει να είναι δικό του πρόβλημα.
- Πόσα καύσιμα; - Τουλάχιστον για πέντε ώρες.
Το Τελ Αβίβ είναι στην εμβέλειά του. Θα προσγειωθούν στο Μπεν Γκουριόν.
Θέλουν να το δει ο κόσμος.
Υπάρχει κάτι ακόμα. Άφησαν ελεύθερη μία επιβάτρια.
Ήταν δύο Άραβες... Παλαιστίνιοι, νομίζω.
Και δύο Γερμανοί. Ένας άντρας και μία γυναίκα.
- Γιατί σας άφησαν να φύγετε; - Είπα ψέματα πως είμαι έγκυος.
Είπαν πού πάνε;
Όλη αυτή η επιχείρηση είναι μια ανοησία.
Δεν συζητήσαμε ποτέ να πάμε στην Ουγκάντα.
Ο Ιντί Αμίν... είναι τρελός.
Τρώει ανθρώπους, τους δίνει να τους φάνε κροκόδειλοι.
Βάζουμε τη ζωή μας στα χέρια ενός παλαβού.
Μόλις φτάσουμε στην Ουγκάντα, είμαστε ασφαλείς.
Οι Ισραηλινοί δεν έχουν άλλη επιλογή. Θα διαπραγματευτούν. Ματ.
Τι θα γίνει αν δεν διαπραγματευτούν;
Είναι...
Είναι αναγκασμένοι.
Αλλιώς θα σκοτώσουμε τους ομήρους.
Ναι, θα πρέπει να σκοτώσετε ανθρώπους.
Γερμανοί σκοτώνουν Εβραίους. Το σκέφτηκες καθόλου αυτό;
Η Ουλρίκε Μάινχοφ πέθανε εξαιτίας μου... Αλήθεια είναι.
Εμπιστεύτηκα λάθος άνθρωπο. Τη συνέλαβαν και τώρα είναι νεκρή.
Αν έχεις αμφιβολίες... καλύτερα να φύγεις.
Θέλεις να φύγω;
ΕΝΤΕΜΠΕ, ΟΥΓΚΑΝΤΑ
Καλώς ήρθατε στο Έντεμπε της Ουγκάντας.
Δεν είχα τον χρόνο να σας εξηγήσω τους λόγους...
...της αεροπειρατείας αεροσκάφους της Αir France.
Αν και πολλοί πιστεύουν ότι η Γαλλία πρόσκειται θετικά στους Άραβες...
...είναι απ' τις πρώτες χώρες μεταξύ των εχθρών των Παλαιστινίων.
Η Γαλλία έχει συνεργαστεί με τη Μοσάντ.
Έχει πουλήσει αεροσκάφη στο Ισραήλ.
Έχει βοηθήσει το Ισραήλ να κατασκευάσει ατομικές βόμβες.
Η Παλαιστίνη δεν έχει ατομικές βόμβες, στρατό και όπλα.
Το Λαϊκό Μέτωπο για την Απελευθέρωση της Παλαιστίνης, με άλλα μέσα...
...θα στρέψει την προσοχή του κόσμου στον αγώνα του παλαιστινιακού λαού.
Καλούμε τα επαναστατικά κινήματα να ενωθούν κατά του Ισραήλ...
...ενός φασιστικού, σιωνιστικού και ρατσιστικού κράτους.
Το Ισραήλ εκμεταλλεύεται τα ανθρωπιστικά αισθήματα του λαού του...
...για απάνθρωπους σκοπούς.
Είναι κληρονόμος του ναζισμού.
Σας ζητώ να παραμείνετε ψύχραιμοι.
Δεν θα σας κάνουμε κακό. Και δεν θα σας σκοτώσουμε.
Δεν είμαστε δολοφόνοι, δεν θέλουμε να προβούμε σε άσκοπο μακελειό.
Απόψε, θα μείνετε στο αεροπλάνο.
Αύριο, θα πάμε στο τέρμιναλ.
Ξέρουμε ότι έχετε επιλογή αεροπορικής εταιρείας.
Ευχαριστούμε που επιλέξατε την Αir France.
Ελπίζουμε να σας ξαναδούμε σύντομα.
Τώρα ξέρετε πώς λειτουργεί ο νους ενός τρελού Γερμανού επαναστάτη.
Κυβερνήτη.
Άνοιξε την πόρτα.
Φύγε.
Πρόσεχε το σκαλοπάτι.
Είναι το μεγαλύτερο αεροπλάνο που έχει δει αυτό το αεροδρόμιο.
Μπόνι, έπρεπε να δεις τα πρόσωπα των επιβατών μετά τον λόγο σου.
- Τι; - Είναι τρομοκρατημένοι.
- Τι είπε; - Δεν θες να ξέρεις.
ΜΕΡΑ ΔΕΥΤΕΡΗ
Δευτέρα 28 Ιουνίου 1976
Καλώς ήρθατε στην Ουγκάντα!
Είμαι ο Εξοχότατος Αλ Χατζί Στρατάρχης Ιντί Αμίν Νταντά...
...κάτοχος του Σταυρού της Βικτωρίας...
...του Παρασήμου του Τάγματος Διακεκριμένων Υπηρεσιών...
...που ο Παντοδύναμος Θεός μου ανέθεσε τη σωτηρία σας!
Σας ευχαριστώ πολύ.
Είμαι ο ήρωας της Αφρικής.
Είμαι ο δικός σας ήρωας.
Θα φροντίσουμε κάθε ανάγκη σας και ελπίζουμε πραγματικά...
...να χαρείτε τη διαμονή σας στην όμορφη χώρα μας.
Και όλα θα τα φροντίσουμε.
Είστε σε καλά χέρια.
Παρακαλώ, περάστε μέσα.
Σας ευχαριστώ πολύ. Ελάτε.
Ελπίζουμε ν' αρχίσουν σύντομα τις διαπραγματεύσεις.
Θα πάω να του μιλήσω.
- Τα καταφέραμε. - Μπράβο.
- Πότε αρχίζουμε διαπραγματεύσεις; - Ηρέμησε, σύντροφε. Τα πήγες καλά.
Τώρα αναλαμβάνουμε εμείς. Ξέρουμε καλά τους Ισραηλινούς.
Πώς σκέφτονται, πώς δουλεύουν... Εμείς θα διαπραγματευτούμε.
Αν έχεις κάποιο πρόβλημα, μίλα με τον Τζάμπερ.
Δουλειά και των δυο σας είναι να προσέχετε τους επιβάτες.
4.000 χιλιόμετρα.
Πρώτη φορά αεροπειρατής πάει τόσο μακριά από τη σφαίρα επιρροής μας.
Ο Χαντάντ πρέπει να είναι. Μην ενδώσετε, κύριε Πρωθυπουργέ.
Αλλιώς θα πηγαίνουν σε άλλη χώρα κάθε Ισραηλινό που είναι στόχος τους.
Υπουργέ, ψάξε να βρεις στρατιωτικές επιλογές για να πάμε στην Αφρική.
Μόλις βρεις μία εφικτή επιλογή, θα αποφασίσω τι να κάνω.
Ερωτήσεις; Ο Άμος θα συντονίσει την Έκτακτη Επιτροπή.
Μόλις λάβουμε τα αιτήματα, θα συσκεφθούμε ξανά.
Δεν είναι πρόβλημα του Πέρες. Το πρόσωπό σου είναι πρωτοσέλιδο.
Αν είναι ο Χαντάντ, θα ζητήσει να ελευθερώσουμε τους τρομοκράτες.
Δεν μπορείς να τους ελευθερώσεις. Είναι πολιτική αυτοκτονία.
Το ξέρω.
Ο κροκόδειλος είναι νόστιμος.
Πρέπει να μιλήσουμε στον Γερμανό "καπετάνιο".
- Δεν διαπραγματευόμαστε μ' αυτούς. - Ίσως μάθουμε τι σκέφτονται.
- Πρέπει να φας κάτι. - Δεν πεινάω.
- Θα πάω να του μιλήσω, νομίζω. - Είσαι σίγουρος;
Πώς θα γίνει;
Πώς θα γίνει; Το μέρος είναι βρόμικο. Έχουμε παιδιά εδώ.
Το καθάρισα και θα φέρουν στρώματα.
Όλα θα πάνε καλά. Μην ανησυχείς.
Γιατί να πιστέψω έναν τρελό Γερμανό επαναστάτη;
Τα πάντα θα ξεκαθαριστούν.
Τα πάντα.
Όλα καλά;
Άναψέ τα πάλι.
Ακόμα κοιμάσαι με το φως αναμμένο;
Πήγαινε να κοιμηθείς.
Μετρούν τα ισραηλινά διαβατήρια.
Πρέπει να ξέρουμε ποιοι είναι αυτοί οι επιβάτες, Μπόνι.
Κοιμήσου.
Το Ισραήλ είναι φασιστικό κράτος και πραγματικός αντιφασισμός...
...σημαίνει ξεκάθαρη αλληλεγγύη με τους Παλαιστινίους.
Κόψε τα τσιτάτα.
Γερμανοί κάνουν αεροπειρατεία σε αεροπλάνο με Ισραηλινούς. Εβραίους.
Πώς θα αντιδράσει ο κόσμος;
Οι Γερμανοί δεν μπορούν να αναλύσουν τη σύγκρουση στη Μέση Ανατολή...
...γιατί έχουμε όλοι παραλύσει από τις ενοχές.
Η Δυτική Γερμανία είναι φασιστική κοινωνία, Χουάν Πάμπλο.
Ίσως δεν το αντιλαμβάνεσαι...
...αλλά οι ίδιοι άνθρωποι ήταν στην εξουσία και επί ναζισμού.
Οι αποζημιώσεις μετέτρεψαν το Ισραήλ σε ιμπεριαλιστική στρατιωτική βάση.
Δεν μπορούμε απλώς να διαβάζουμε τα βιβλία. Πρέπει να τα ενστερνιστούμε.
Η εξολόθρευση είναι για εφήβους.
Υπάρχει το δικαίωμα για επανάσταση και κοινωνική δικαιοσύνη.
Δεν είσαι καταπιεσμένος. Έχεις δική σου δουλειά.
- Επανάσταση κατά του καπιταλισμού... - Είσαι καπιταλιστής, αστός! Όπως όλοι!
Αν έτσι πιστεύεις, πρέπει να δράσουμε εδώ και τώρα.
- Δεν ξέρω τι φοβάσαι, Χουάν Πάμπλο. - Τίποτα δεν φοβάμαι.
Αλλά ίσως θα 'πρεπε να φοβάσαι εσύ.
Φοβάμαι μόνο μία ζωή χωρίς νόημα.
Πού είμαι;
Μπορώ να σας βοηθήσω;
- Λυπάμαι, δεν μιλάω γερμανικά. - Βοήθεια!
Ακούστε...
Βοηθήστε με.
Σας παρακαλώ, μην το κάνετε αυτό.
Ορίστε... Σας παρακαλώ, μη μου κάνετε κακό.
Εντάξει, ηρεμήστε...
Δεν καταλαβαίνω τι λέτε.
Σας παρακαλώ, ηρεμήστε.
- Δεν καταλαβαίνω τι λέει. - Τι συμβαίνει;
Ηρεμήστε, δεν θέλουμε λεφτά. Φυλάξτε τα. Ελάτε μαζί μου.
Ελάτε μαζί μου!
- Δύο Γερμανοί. - Ναι...
Το είπες.
Πρέπει να είναι επαναστάτες.
Επτά ώρες ήδη και κανένα νέο.
Αυτή τη φορά είναι διαφορετικά.
Κάνουν ό,τι κάνουν, Γιτζάκ.
Δεν μπορείς να κάνεις τίποτα γι'αυτό.
Κοιμήσου.
Μην ανησυχείτε.
Τίποτα δεν θα γίνει.
Οι δυνάμεις διάσωσης θα πλησιάσουν το τέρμιναλ απαρατήρητες.
Στρατιωτική Υπηρεσία Πληροφοριών Ισραήλ
Μπορούμε να στείλουμε ένα Ηercules που θα προσγειωθεί νύχτα.
- Χωρίς φώτα στον διάδρομο; - Ναι.
- Τέλεια. - Δεν θα το δεχτεί ο Ράμπιν.
Μήπως να στείλουμε μία μικρή ομάδα αλεξιπτωτιστών;
Θα διασκορπιστούν σε πολύ μεγάλη περιοχή.
Μπορούμε να χρησιμοποιήσουμε τη Λίμνη Βικτώρια.
Αλεξίπτωτα με φουσκωτά σκάφη τη νύχτα...
...ή μέσω της Κένυας.
Εχούντ, υπάρχουν κροκόδειλοι στη Λίμνη Βικτώρια.
Αδύνατον να διασχίσουμε απαρατήρητοι τη λίμνη απ' την Κένυα με φουσκωτά.
Δεν είναι στρατιωτική άσκηση, εντάξει; Είναι ο πραγματικός κόσμος.
Μότα, γιατί δεν στέλνουμε κομάντο να καταλάβουν το αεροδρόμιο...
...και να περιμένουμε να μας μιλήσει ο Αμίν;
Λοιπόν...
Αν θες να καταλάβουμε το αεροδρόμιο, χρειάζεσαι μεγαλύτερες δυνάμεις.
Μπορείς να μου δώσεις αριθμούς; Θέλω να παρουσιάσω σχέδιο αύριο.
Επίσης, κάλεσε τις Ειδικές Δυνάμεις στη βάση.
Φυσικά, κ. Υπουργέ.
- Ευχαριστώ. - Παρακαλώ.
Νομίζω ότι ξέρω γιατί ο Ράμπιν ήθελε εδώ τον Μότα.
Δεν θέλει να βρούμε μία εφικτή στρατιωτική επιλογή.
Έτσι, δεν θα χρειαστεί να λάβει κάποια απόφαση.
Θέλει να κατηγορήσει εσένα γι' αυτή την κρίση.
Έτσι είναι η πολιτική.
Μακάρι να το μπορούσα να το κάνω αυτό.
Σου τηλεφώνησαν. Θέλουν να πας στη βάση αύριο.
Πότε είναι η πρεμιέρα;
- Δεν είναι αυτό το θέμα. - Ξέρεις ότι δεν έχω άλλη επιλογή.
Σάρα, πρέπει να πάω. Είναι η δουλειά μου.
- Πάντα υπάρχει άλλη επιλογή. - Δεν είναι αλήθεια αυτό.
Τι επιλογές έχουν αυτοί οι όμηροι;
Αν νομίζεις ότι δεν έχεις επιλογή, τότε είσαι κι εσύ όμηρος.
ΜΕΡΑ ΤΡΙΤΗ Τρίτη 29 Ιουνίου 1976
Αρχηγείο "Μονάδας" Ειδικών Επιχειρήσεων
Σάρα...
Ο χορός είναι σαν την ζωή. Χτυπάς, μαζεύεσαι. Δεν πειράζει.
Αλλά αν φοβάσαι πολύ και φυλάγεσαι συνέχεια...
...και δεν έχεις ποτέ πίστη, δεν θα μπορείς να χορεύεις.
Ξανά.
Απ' την αρχή.
Ακούστε... Σηκωθείτε όλοι.
- Κλείστε τα βιβλία, αφήστε τα χαρτιά. - Ελάτε εδώ.
- Γρήγορα. - Πάρτε όλα σας τα πράγματα.
Μετακινήστε τις καρέκλες.
- Ευχαριστώ. - Μετακινηθείτε με τάξη.
Τίνος είναι αυτό το μπουφάν; Πάρτε τα όλα. Μην αφήσετε τίποτα.
Το κάνουμε αυτό για να υπάρχει περισσότερος χώρος. Μην ανησυχείτε.
Εντάξει;
Όταν ακούσετε το όνομά σας, σηκωθείτε.
Ελάτε να πάρετε το διαβατήριό σας και πάτε στην άλλη αίθουσα.
Άλμογκ Έζρα.
Ισραηλινός
Κοέν Πάσκο.
Έλα, γρήγορα, έλα εδώ.
Στάινμπεργκ Μαρκ.
Άμπραμς Ισαάκ.
Δεν το είχαμε συμφωνήσει.
- Ηρέμησε. - Μαλακίες, μας κοροϊδεύουν.
Το παλαιστινιακό διαβατήριό σου. Πέρνα απ' την τρύπα.
Άνοιξε την τσάντα σου.
Μπέργκμαν Άαρον.
Γρήγορα! Γρήγορα!
- Τι είναι αυτό; - Ελάτε όλοι!
Έλα, έλα!
Μπλοχ Ντόρα.
Κοέν Χάννα.
Με συγχωρείτε, δεν μπορώ ν' αφήσω τα παιδιά μου.
- Γρήγορα! - Διαμαρτύρομαι!
Είναι λάθος!
Σκάστε! Καθίστε! Κουνήσου! Τώρα!
Δεν το είχαμε συμφωνήσει. Δεν είμαι Ναζί.
- Πρόσεχε τους επιβάτες! - Θέλω να μιλήσω στον Χαντάντ.
- Αργότερα. - Τώρα θα το συζητήσουμε.
Πρόσεχε τους επιβάτες. Το συζητάμε αργότερα.
Τώρα βγάλτε όλοι τον σκασμό!
Θα σκοτώσω όποιον επιχειρήσει να μου αντισταθεί! Καταλάβατε;
Όλοι! Τώρα!
- Χαρτούβ Ιλάν. - Ο επόμενος.
Μαγιέτ Σάλα.
Μαγιέτ Αβραάμ.
Ελμπάζ Μορίς.
Ούλμαν Ρεβέκκα.
Ισραηλινός.
Γιατί έχεις γαλλικό διαβατήριο και ισραηλινή ταυτότητα;
Είμαι Γάλλος πολίτης. Εργαζόμουν στο Ισραήλ.
Κι έχω αυτή την ταυτότητα που παρέδωσα με το διαβατήριο.
- Είσαι στρατιώτης. - Όχι, είμαι Γάλλος.
Είσαι κατάσκοπος!
Είμαι Γάλλος πολίτης!
Προχώρα!
- Είναι Γάλλος! - Είναι φίλος σου;
- Ναι. - Πήγαινε κι εσύ τότε.
Χρειαζόμαστε πολλούς στρατιώτες που θα καταλάβουν το αεροδρόμιο.
Οι κομάντο σκοτώνουν τους τρομοκράτες και σώζουν τους ομήρους.
Έπειτα, στέλνουμε ενισχύσεις...
...βαρύ οπλισμό, τουλάχιστον χίλιους άντρες.
Θέλεις να κάνεις εισβολή στην Ουγκάντα, Σιμόν;
Τους την επιστρέφουμε όταν φύγουμε.
Δεν εισβάλουμε σε χώρα του ΟΗΕ και της Αφρικανικής Ενότητας.
Αδύνατον να περάσει απαρατήρητη τόσο μεγάλη ομάδα, 4.000 χιλιόμετρα.
Πρέπει να δράσουμε. Δεν μπορούμε να διαπραγματευτούμε με τρομοκράτες.
Μιλάω στον Επιτελάρχη, Σιμόν. Στον στρατιωτικό, όχι τον πολιτικό.
Συμφωνώ με τον Πρωθυπουργό.
Πρέπει να μάθουμε αν τους βοηθάει ο Αμίν.
- Εσύ ήσουν στην Ουγκάντα, έτσι; - Εκπαίδευσα τον στρατό του.
Θα ήθελα να πιστεύω ότι δεν θα κηρύξει πόλεμο στη Γαλλία.
Ο άνθρωπος είναι τελείως τρελός.
Μπορεί να δει ένα όνειρο, κάποιο όραμα...
...και μπορούν να γίνουν τα πάντα.
Μπορώ να προσπαθήσω να του τηλεφωνήσω.
Αν ο Αμίν είναι με τους τρομοκράτες, ίσως πρέπει να διαπραγματευτούμε.
Κύριε Πρωθυπουργέ, ζητούν την απελευθέρωση 52 τρομοκρατών.
Το Ισραήλ δεν μπορεί να κάνει πίσω.
Θ' αρχίσουν να σκοτώνουν ομήρους μεθαύριο.
Πάρε τον Αμίν. Θέλω να μάθω τη θέση του.
Επίσημη Κατοικία Προέδρου Αμίν
Μετέφεραν τους Εβραίους στο παλιό τέρμιναλ στο Έντεμπε.
Και τους έχουν περικυκλώσει με ισχυρά εκρηκτικά.
Έχουν ΤΝΤ στο αεροπλάνο και γύρω από το κτίριο.
Ακόμα και πάνω τους.
Είπαν ότι θα αυτοκτονήσουν μαζί με τους ομήρους.
Πες στην κυβέρνησή σου ότι δεν μπορώ να κάνω τίποτα.
Μα, Εξοχότατε, είναι η χώρα σας.
Έχετε την ευκαιρία να μείνετε στην Ιστορία ως σπουδαίος άντρας...
...που έσωσε αυτούς τους ανθρώπους.
Είναι μεγάλη, θεόσταλτη ευκαιρία, κύριε.
Οι τρομοκράτες θέλουν να στείλετε εδώ τους κρατούμενούς σας.
Μην ακούς αυτά που σου λέει ο Παλαιστίνιος δίπλα σου.
Με προσβάλλεις, παλιέ μου φίλε.
Προσπαθώ απλώς να φροντίσω να είναι ασφαλείς οι όμηροι.
Λυπάμαι, Εξοχότατε, αλλά παρακαλώ, σκεφτείτε αυτό που λέω.
Μη χάσετε αυτή την ευκαιρία...
...να δείξετε σ' αυτούς που μιλούν άσχημα για εσάς τι σπουδαίος είστε.
Νομίζω πως θα πάρετε το Νόμπελ Ειρήνης γι' αυτό.
Εξοχότατε;
Γιατί το Λαϊκό Μέτωπο θέλει να πάμε τους κρατουμένους στην Ουγκάντα;
Νομίζω ότι ο Αμίν το λέει αυτό, όχι οι Παλαιστίνιοι.
Θέλει να είναι εκεί όταν ελευθερωθούν...
...για να δείξει σε Σοβιετικούς και Άραβες ότι είναι μαζί τους τώρα.
Θέλει την αποδοχή, τη στήριξη, τα όπλα τους.
Τα πέντε εκατομμύρια δολάρια.
Αν η Ουγκάντα είναι με τους τρομοκράτες, η επιχείρηση πρέπει να είναι μεγαλύτερη.
Μίλησα με τον Κίσιντζερ.
Είπε, καλύτερα να πεθάνουν όλοι παρά να διαπραγματευτούμε.
Αν δεν είναι γαλλικό πρόβλημα, σίγουρα δεν είναι ούτε αμερικανικό.
- Ας κάνουμε το μόνο που μπορούμε. - Όχι, περιμένετε, σας παρακαλώ.
Γιτζάκ...
Σιμόν, άκου πώς έχει η κατάσταση. Δεν έχουμε υπηρεσία πληροφοριών.
Ξέρουμε μόνο ότι οι όμηροι είναι στο τέρμιναλ. Τίποτα άλλο.
Αν τους μετακίνησαν χθες βράδυ...
...και τώρα κάθονται ανάμεσά τους άνθρωποι με όπλα και χειροβομβίδες;
Μόλις μάθουν ότι πάμε, θ' αρχίσουν να σκοτώνουν άντρες και γυναικόπαιδα.
Άρα επιλέγουν Εβραίους και θέλεις να διαπραγματευτείς.
Σιμόν...
...αν δεν διαπραγματευτούμε ποτέ, αν είμαστε πάντα σε πόλεμο...
...θα κάνουμε μια χώρα φυλακή και όλοι οι πολίτες θα είναι φυλακισμένοι.
Οι εχθροί μας είναι γείτονές μας. Δεν γλιτώνουμε απ' αυτούς.
Μια μέρα, θα πρέπει να συνομιλήσουμε και να κάνουμε ειρήνη.
Σας ευχαριστώ, κύριοι.
- Πώς ήξεραν ότι είσαι εδώ; - Το υπέθεσε.
Τα πνεύματα είπαν στη μητέρα μου να μην προσβάλω ποτέ το Ισραήλ.
- Πρέπει ν' ακούμε τη μητέρα μου. - Τη μητέρα σας;
Αφήστε ελεύθερους μερικούς ομήρους.
Θα ηρεμήσουν οι Γάλλοι και θα είναι πιο εύκολα τα πράγματα στο αεροδρόμιο.
Δεν νομίζω ότι είναι κατάσκοπος.
Τον σκοτώνουν!
- Δεν ήρθα για να κάνω τον φύλακα. - Κόψε την γκρίνια.
Μας έχουν παραγκωνίσει.
Πάντα με αγνοούσαν.
Στη Βιέννη, με τον ΟΠΕΚ, δεν με επέλεξε ο Κάρλος.
- Δεν είμαι απλώς πωλητής βιβλίων. - Δεν ήσουν καν καλός πωλητής, Μπόνι.
- Μην το παρακάνεις με τα χάπια. - Εσύ μην το παρακάνεις μ' αυτούς!
- Δεν θα καταλάβουν. Μας θεωρούν Ναζί. - Είναι Εβραίοι, κι εμείς Γερμανοί.
Φυσικά και μας θεωρούν Ναζί! Τι περίμενες; Να μας καταλάβουν;
- Κάνε τον Ναζί, για να φοβηθούν! - Μαλακίες!
Δεν πρόκειται να κάνω τον Ναζί!
- Να πάρει! - Ηρέμησε!
Σκατά!
Έχεις πάρει ήδη τρία.
Δεν έχεις κοιμηθεί από τότε που ήρθαμε εδώ.
Μπορώ να το κάνω και μόνη μου.
Έλα, ορίστε. Πάρε άλλο ένα.
Ναι, πολύ ωραία...
Εδώ... Αυτό είναι το αυτοκίνητο του Ιντί Αμίν.
Όλοι οι αξιωματούχοι στην Ουγκάντα έχουν μαύρη λιμουζίνα Μercedes.
Σωστά.
Αν πάμε με λιμουζίνα, οι τρομοκράτες θα νομίζουν ότι είναι ο Αμίν.
Έτσι, θα τους αιφνιδιάσουμε.
Φέρτε μου μια λιμουζίνα εκεί και θα κάνουμε τη δουλειά.
Μπένι; Ποια η γνώμη σου;
Μπορούμε να στείλουμε ένα Ηercules με τη Μercedes και τη Σαγιερέτ Ματκάλ.
- Το προσγειώνουμε στο νέο τέρμιναλ. - Ωραία.
Η Μercedes πάει στο παλιό τέρμιναλ, σκοτώνει τους τρομοκράτες...
...βάζουμε τους ομήρους σε αεροπλάνο και επιστρέφουμε.
Τέλεια.
Πρέπει να έχουμε τον έλεγχο και στα δύο τέρμιναλ γι' αυτό.
Και τι χρειάζεσαι;
- Τρεις λόχους... - Νταν, σε παρακαλώ.
- Δύο λόχους και βαρύ οπλισμό. - Θα χρειαστούμε τέσσερα αεροσκάφη.
Ακριβώς. Όλες οι μονάδες σε επιφυλακή. Ο Ραμπίν μιλάει ήδη με τους Γάλλους.
Έχουμε νέες διαταγές! Ελάτε κάτω!
Πάμε.
Υπουργείο Μεταφορών και Επικοινωνιών Αεροδρόμιο Έντεμπε
ΜΕΡΑ ΤΕΤΑΡΤΗ Τετάρτη 30 Ιουνίου 1976
Ναι, ναι... Παρακαλώ.
Σας ευχόμαστε καλό ταξίδι.
Ελάτε, μπείτε στο λεωφορείο.
Κι όταν φτάσετε στον προορισμό σας, σας παρακαλώ, πείτε τους...
...ότι ο Πρόεδρος της Ουγκάντας εγγυήθηκε για την ασφάλειά σας.
Μητέρα, είμαι φίλος σας. Προσευχήσου για εμάς.
Δεν θέλω να φύγω. Δίνω τη θέση μου σε έναν απ' τους Ισραηλινούς ομήρους.
- Αυτό δεν είναι δυνατόν. - Δεν πρόκειται να φύγω.
- Παρακαλώ, μπείτε στο λεωφορείο. - Όχι, δεν πρόκειται να φύγω.
Έχει μπερδευτεί. Βοηθήστε την να μπει στο λεωφορείο.
- Όχι! Θα μείνω! - Βοηθήστε την.
- Μπείτε μέσα, κυρία μου. - Όχι, θέλω να μείνω, παρακαλώ.
Θέλω να μείνω!
Αεροδρόμιο Έντεμπε
Σαλόμ.
Φοβάμαι ότι δεν φέρνω καλά μαντάτα.
Υποσχέθηκα να κάνω ό,τι μπορώ για να αφεθείτε ελεύθεροι.
Αλλά η κυβέρνησή σας δεν έχει επικοινωνήσει ακόμα.
Η προθεσμία λήγει σε 24 ώρες.
Ανησυχώ πάρα πολύ για εσάς.
Αυτοί οι άνθρωποι δεν έχουν τίποτα εναντίον σας.
Μόνο κατά της φασιστικής ισραηλινής κυβέρνησής σας.
Αλλά αν η κυβέρνησή σας δεν διαπραγματευτεί...
...θα σκοτώνουν δύο παιδιά κάθε 24 ώρες.
Ξεκινώντας μ' αυτά τα δύο.
Πώς μπορείς και στέκεσαι εδώ με το πολυβόλο σου;
Είναι μικρά παιδιά.
Έχουμε στρατιώτες. Μ' αυτούς να πολεμήσετε.
- Δεν θέλω καφέ. - Ζιβ, έχεις τηλεφώνημα.
- Μακάρι να ήμουν εκεί. - Δεν μπορείς να έρθεις;
- Πήρα τον ρόλο που ήθελα. - Τέλεια.
Χαίρομαι για σένα.
- Θα είσαι ασφαλής; - Δεν θέλω να μιλήσω γι' αυτό.
Με σκέφτεσαι καθόλου;
Ξέρεις τώρα...
Σάρα, κάποιες φορές, τους ανθρώπους που αγαπάς...
...το να τους σκέφτεσαι...
...δεν βοηθάει.
Ξέρω τι εννοείς.
- Έκανες εξάσκηση στο βεληνεκές σου; - Ναι.
- Κάθε μέρα. - Ωραία.
- Ποιος ήταν; - Η κοπέλα μου.
- Είναι στον στρατό; - Όχι, δεν είναι.
Αν θες να είσαι μαζί της, πρέπει να την πείσεις να καταταγεί.
Αλλιώς, άσ' την ήσυχη.
- Τι εννοείς; - Αυτό ακριβώς που είπα.
Πίστεψέ με, ξέρω.
Οι Παλαιστίνιοι αεροπειρατές...
...απελευθέρωσαν 48 επιβάτες που κρατούνταν όμηροι.
Όμως, στόχευαν νευρικά με πολυβόλα τους άλλους 209 επιβάτες...
...απειλούσαν να τους σκοτώσουν όλους και να ανατινάξουν το αεροπλάνο...
...εάν δεν ικανοποιηθούν τα αιτήματά τους.
Οι 48 επιβάτες αναχώρησαν για Παρίσι όπου έφτασαν πριν από λίγη ώρα.
Ο Τζον Πάλμερ ήταν στο αεροδρόμιο.
Το VΙΡ lοunge εδώ στο Ορλί έχει αποκλειστεί απ' την αστυνομία...
...και έχει γεμίσει με συγγενείς και φίλους...
...που περιμένουν να χαιρετήσουν τους ελευθερωθέντες ομήρους.
Οι περισσότεροι θεωρούν ότι είναι πολύ τυχεροί που είναι ζωντανοί.
ΜΕΡΑ ΠΕΜΠΤΗ Πέμπτη 1η Ιουλίου 1976
Με συγχωρείτε.
- Τι συμβαίνει; - Δεν ξέρω. Οι τουαλέτες δεν λειτουργούν.
Παλιογερμανοί.
Ξέρεις πώς φαίνεται αυτό στον κόσμο.
Ναι, ξέρω πώς φαίνεται.
Αλλά δεν είναι η πραγματικότητα.
Δεν ευθύνομαι για τις πράξεις των συμπατριωτών μου.
- Επαναλαμβάνεις τις πράξεις τους. - Όχι, δεν είμαι εγώ ο δυνάστης.
Πιστεύω στα δικαιώματα των Παλαιστινίων. Δεν έχουν πατρίδα.
Έχεις δει καταυλισμό Παλαιστινίων προσφύγων; Έχεις δει πώς ζουν;
Έχεις δει τα παιδιά τους;
Για χάρη τους, προτίθεσαι να σκοτώσεις τους ανθρώπους που είναι κάτω;
Πρέπει να τους βοηθήσουμε.
Τι δουλειά κάνεις; Δεν είσαι στρατιώτης.
Είμαι εκδότης. Εκδίδω επαναστατικά κείμενα.
Έχεις εκδώσει κανένα βιβλίο για υδραυλικά;
Όχι ακόμα.
Αξιοπρέπεια... Αυτό θέλουν οι άνθρωποι.
Αξιοπρέπεια έχεις όταν είσαι ελεύθερος.
Το τρεχούμενο νερό σε κάνει ελεύθερο.
Η τουαλέτα... σε κάνει ελεύθερο.
Ένας υδραυλικός αξίζει όσο δέκα επαναστάτες μαζί.
Σκέφτεσαι ποτέ ότι χαραμίζεις τη ζωή σου;
Όχι... Εσύ;
Είμαι μηχανικός. Μπορώ και φτιάχνω πράγματα.
Ένας μηχανικός αξίζει όσο πενήντα επαναστάτες μαζί.
Δεν θέλω να μένει μόνος ο Μπόσε με τους επιβάτες.
Είναι απρόσεκτος. Νομίζει ότι είναι ένα παιχνίδι.
Δεν είναι παιχνίδι αν φυλάς σκοπιά μαζί του. Τον ακούς όλη τη νύχτα.
Παγκόσμια επανάσταση, παλαιστινιακή επανάσταση...
...για ώρες ατελείωτες...
- Θα έρθουν οι Ισραηλινοί, πιστεύεις; - Τους έχουμε στριμώξει.
- Θα τους σκοτώσουμε εάν έρθουν; - Σκότωσαν τα παιδιά μου.
Τζάμπερ, τι είναι εδώ πέρα; Κατασκήνωση;
Παιδιά είναι, Χαλίμα.
Τρομερές, κυρίως εσωτερικές, πιέσεις στην ισραηλινή κυβέρνηση.
Συγγενείς των ομήρων συναντήθηκαν με εκπροσώπους της κυβέρνησης σήμερα.
Αδιαφορούν που το Ισραήλ δεν διαπραγματεύεται με τρομοκράτες.
Αργότερα, εισέβαλαν στο κτίριο της κυβέρνησης...
...για να πουν στον ίδιο τον Πρωθυπουργό τι πιστεύουν.
Θέλουμε απαντήσεις! Δεν μπορούμε να τους αφήσουμε εκεί!
Οι οικογένειες θέλουν να αφεθούν ελεύθεροι οι όμηροι.
Αλλά ως Ισραηλινός πολιτικός, δεν διαπραγματεύεσαι με τρομοκράτες.
Σωστά, αυτό ακριβώς έχω γίνει.
Θέλουμε να μιλήσουμε με τον πρωθυπουργό.
Μας οφείλει μια εξήγηση. Θέλουμε να δούμε τον Πρωθυπουργό.
Περίμενε εδώ.
Ηρεμήστε όλοι!
Θέλουμε μια εξήγηση!
Κύριε Πρέσβη, ο Πρωθυπουργός είμαι.
Πείτε στους Γάλλους ότι θα κάνουμε μία προσφορά στους τρομοκράτες.
Προς μεγάλη έκπληξη όλων, το Ισραήλ ανέτρεψε τη συνήθη του πολιτική...
...και δέχτηκε να διαπραγματευτεί με τους αεροπειρατές.
Οι αεροπειρατές όρισαν νέα προθεσμία για την Κυριακή στις 8 το πρωί...
...αφού το Ισραήλ δέχτηκε να διαπραγματευτεί.
Οι απόψεις διχάζονται όχι για την απελευθέρωση των ομήρων...
...αλλά για το εάν η αποφυλάκιση τρομοκρατών είναι μεγάλο τίμημα.
Απόψε, ξεκίνησαν προσευχές στο Δυτικό Τείχος και σε συναγωγές.
Εκφράζουν την ελπίδα ότι η κυβέρνηση αποφάσισε ορθά στις διαπραγματεύσεις...
...και πως οι Ισραηλινοί και Εβραίοι όμηροι θα φύγουν απ'την Ουγκάντα σώοι.
Τα καταφέραμε.
Τα καταφέραμε πραγματικά.
- Απίστευτο που πέτυχε η επιχείρηση. - Ο Τζάμπερ λέει ότι είναι κόλπο.
Όχι, δεν είναι κόλπο. Θα γράψουμε ιστορία.
Δεν θα γυρίσουμε ποτέ στην πατρίδα.
- Όχι ακόμα. - Ποτέ.
Κι η Βαγδάτη;
Δεν έχεις ιδέα τι σημαίνει να είσαι γυναίκα εκεί.
Οι Άραβες είναι σοσιαλιστές.
Αλλαγή βάρδιας.
- Τι διάολο κάνεις; - Τι;
Ακούμπησες το όπλο σου στον τοίχο. Θα το έπαιρνε κάποιος Εβραίος.
Χαλάρωσε, φίλε. Οι Ισραηλινοί υποχώρησαν.
Δεν υποχώρησαν. Κι αν είναι κόλπο; Κι αν απλώς κερδίζουν χρόνο;
- Πρέπει να είμαστε έτοιμοι. - Εντάξει.
Γιατί είσαι εδώ;
Θέλω να ρίχνω βόμβες στη συνείδηση των μαζών.
Κι αν πρέπει να ρίξεις πραγματική βόμβα, φίλε μου; Έχεις σκοτώσει;
Μπορείς να το κάνεις, πιστεύεις;
Επέλεξες να κρατήσεις όπλο και να πολεμήσεις.
Επέλεξες να έρθεις εδώ. Μπορούσες να έχεις μια ωραία ζωή στην Ευρώπη.
Μακάρι να είχα τη ζωή σου. Δεν θα έπιανα όπλο στα χέρια μου.
Μόνο όσοι δεν έχουν τίποτα καταλαβαίνουν. Όπως οι Εβραίοι.
Όταν οι δικοί σας τους σκότωσαν, αυτοί που επέζησαν δεν είχαν τίποτα.
Έφεραν τους νεκρούς τους στην Παλαιστίνη.
Έφεραν τη ντροπή και την ταπείνωσή τους.
Έκαναν σ' εμάς ό,τι τους είχαν κάνει.
Αλλά εγώ δεν τους το έκανα εγώ. Εσείς τους το κάνατε.
Είσαι εδώ επειδή μισείς τη χώρα σου. Είμαι εδώ επειδή αγαπώ τη δική μου.
Είσαι έτοιμος να σκοτώσεις; Είσαι έτοιμος να πεθάνεις;
Αν η διαπραγμάτευση είναι κόλπο, αρχίζουμε αμέσως να σκοτώνουμε.
Αμέσως.
Αν πετάξουμε χαμηλά πάνω απ' την Ερυθρά Θάλασσα, αποφεύγουμε τα ραντάρ.
Όταν το τελευταίο αεροπλάνο φύγει στις 23:45...
...τα φώτα του διαδρόμου θα είναι αναμμένα για άλλα 15 λεπτά.
Αυτό είναι το παράθυρό μας.
Οι στρατιώτες της Ουγκάντας δεν διακινδυνεύουν τίποτα.
Μόλις μας δουν, θα το βάλουν στα πόδια.
Μια στιγμή. Είπες ότι δεν έχετε αρκετά καύσιμα. Αυτό είναι κρίσιμο.
Θα πρέπει να κάνουμε ανεφοδιασμό στην επιστροφή.
Κύριε, η Κένυα είναι το ιδανικό μέρος γι' αυτό.
Η επιχείρηση δεν θα πετύχει. Είναι μία κοροϊδία.
Οι Γερμανοί χώρισαν τους Εβραίους απ' τους άλλους ομήρους.
Επιλογή, Μότα.
Δεν μπορούμε να καθόμαστε εδώ και να μην κάνουμε τίποτα.
Αυτοί είναι οι άντρες μου. Αν πεθάνουν, είναι ευθύνη μου.
Όχι, Μότα, είναι Ισραηλινοί στρατιώτες, είναι ευθύνη του Πρωθυπουργού.
Θα με στηρίξεις σ' αυτό, Μότα;
ΜΕΡΑ ΕΚΤΗ Παρασκευή 2 Ιουλίου 1976
- Καλημέρα. - Καλημέρα.
Διαπραγματεύονται. Λες να σε καλέσουν να πας;
Δεν νομίζω να γίνει δεκτή η επιχείρηση, αλλά πρέπει να εξασκηθούμε.
Γιατί πρέπει να πας εσύ;
- Πόσες φορές θα το συζητήσουμε; - Συνέχεια θα είμαστε σε πόλεμο;
Δεν είσαι σε πόλεμο συνέχεια. Είσαι χορεύτρια.
Πολεμάω για να μπορείς να χορεύεις.
Κι αν σταματήσω να χορεύω;
Ηρεμήστε. Ησυχία, ησυχία!
Ακούστε. Η ισραηλινή κυβέρνηση συμφώνησε να διαπραγματευτεί.
Η νέα προθεσμία είναι στις 11 το πρωί της Κυριακής.
Σαν κίνηση καλής θέλησης, αφήσαμε ελεύθερους όλους τους Γάλλους.
Μόλις αφεθούν οι σύντροφοί μας, θα αφεθείτε κι όλοι εσείς ελεύθεροι.
Μπορείτε να επιστρέψετε στη μεγάλη αίθουσα τώρα. Ελάτε.
Ελάτε.
Το Ισραήλ δεν διαπραγματεύεται ποτέ.
Δεν μπορούμε να φύγουμε. Είναι θέμα ηθικής.
Το καθήκον μας επιτάσσει να μείνουμε με τους επιβάτες.
Με όλους τους επιβάτες. Μέχρι το τέλος.
Ξέρω, δεν είναι εύκολο.
Πού νομίζεις ότι πας εσύ;
Ένα γράμμα για τη γυναίκα μου.
Κάνε γρήγορα.
Θα το δώσετε στη γυναίκα μου;
- Ορίστε. - Θα το φροντίσω εγώ.
- Σχεδόν τελείωσε. - Ναι.
Τι είναι αυτό; Θα 'πρεπε να 'ναι μαύρο.
Μόνο αυτό το χρώμα είχαν.
Μου κάνετε πλάκα, έτσι;
Θέλω τους καλύτερους σκοπευτές μέσα στη Μercedes μαζί μου.
Θα κάνουμε έφοδο σε πέντε ομάδες. Ο Τζόσουα θα ηγείται της πρώτης.
Μούκι, δεύτερη ομάδα. Ζιβ, τρίτη ομάδα.
Άμος και Έρεζ, τέταρτη και πέμπτη.
Θα προσγειωθούμε στον διάδρομο του νέου τέρμιναλ, μέχρι εδώ.
Θα πάμε στο παλιό τέρμιναλ με μία Μercedes και δύο Land Rονer.
Θα παρκάρουμε κάτω απ' τον πύργο, κρυφά απ' τους ελεύθερους σκοπευτές.
Αιφνιδιασμός και ταχύτητα είναι τα μυστικό.
Αν ο Πρωθυπουργός εγκρίνει την αποστολή, θα πάμε.
Μέσα σε λίγα λεπτά, οι τρομοκράτες μπορούν να τους σκοτώσουν όλους.
Κι αν επιτεθούν στο πρώτο αεροσκάφος πριν αναπτυχθούν οι υπόλοιπες δυνάμεις;
Δεν θα έχουν καμία ελπίδα.
Κι αν αποτύχει η αποστολή, το πλήγμα για το Ισραήλ θα είναι...
...καταστροφικό.
Με δεσμεύει η απόφαση του Υπουργικού Συμβουλίου.
Γιτζάκ, εσύ είσαι το Υπουργικό Συμβούλιο.
Προβάρετέ το.
Το κάνουν ήδη.
Όλοι πίσω στην πρώτη θέση!
Δεν είδα το σήμα.
Δώσ' μου το μεγάφωνο. Εσύ πρώτος, εσύ δεύτερος.
Διστάζεις πάλι. Εσύ πας τελευταίος.
Μότα...
Θα προτείνω την επιχείρηση στον Ραμπίν και το Υπ. Συμβούλιο.
Μπορείς να το κάνεις, Γιόνι;
ΜΕΡΑ ΕΒΔΟΜΗ Σάββατο 3 Ιουλίου 1976
Εμποδίζει κάτι τον δρόμο τους προς τους ομήρους;
Όχι, κύριε.
Δεν υπάρχουν εμπόδια γύρω απ' το τέρμιναλ.
Τίποτα δεν εμποδίζει τους άντρες μας να φτάσουν στους ομήρους.
Θέλω να φτάσει η φωτογραφία στους άντρες πριν φύγουν. Ευχαριστώ.
- Τίποτα δεν εμποδίζει την επιχείρηση. - Τώρα πρέπει να αποφασίσεις.
Αν ήμουν ακόμα στρατηγός, δεν θα ενέκρινα την επιχείρηση.
Είναι τεράστιο ρίσκο.
Θα υπάρξουν θύματα, όλοι το ξέρετε.
Αλλά δεν μπορούμε να έχουμε ενδοιασμούς για την αποστολή.
Θα πραγματοποιήσουμε τον σκοπό μας. Θα πάμε στο τέρμιναλ σε τρία λεπτά.
Θα σκοτώσουμε όλους τους τρομοκράτες και θα σώσουμε τους ομήρους.
Δεν σταματάμε μέχρι να είναι ασφαλείς όλοι οι όμηροι.
Αναχωρούμε, είμαστε σε θέση επίθεσης μέχρι να αποφασίσει το Υπ. Συμβούλιο.
Πάμε!
Επιβιβαστείτε όλοι!
Μπόνι...
- Κύριε Πρωθυπουργέ. - Μότα.
Κύριε Πρωθυπουργέ, η θέση μου είναι γνωστή σε όλους σ' αυτή την αίθουσα.
Είμαι σίγουρος ότι το Συμβούλιο θα στηρίξει την απόφασή σας...
Σιμόν, το αεροπλάνο έχει ήδη αναχωρήσει.
Θα τους φέρουμε πίσω αν το Συμβούλιο δεν εγκρίνει την αποστολή.
Μότα, προτείνεις την επιχείρηση στο Υπ. Συμβούλιο;
Μάλιστα, κ. Πρωθυπουργέ.
Κύριοι, ο Άμος θα διαβάσει μία δήλωση και μετά θα ψηφίσουμε.
"Η κυβέρνηση εγκρίνει την επιχείρηση διάσωσης από τις Ισραηλινές Δυνάμεις..."
"...για την απελευθέρωση ομήρων στο Έντεμπε..."
"...σύμφωνα με το σχέδιο του Υπουργού Άμυνας και του Επιτελάρχη."
Ποιοι είναι υπέρ;
Εγκρίνεται.
Η Επιχείρηση Κεραυνός θα γίνει σύμφωνα με το σχέδιο.
Κέντρο Επιχειρήσεων Τελ Αβίβ, η Επιχείρηση Κεραυνός εγκρίνεται.
Επαναλαμβάνω. Εγκρίνεται η Επιχείρηση Κεραυνός.
Ώρα άφιξης στο Έντεμπε, 23:45.
4 ώρες και 32 λεπτά.
Αυτή είναι η πόρτα μας! Η τέταρτη απ' τον πύργο ελέγχου!
Διεθνές Αεροδρόμιο Έντεμπε
Εσωτερικές πτήσεις - Αναχωρήσεις
Χουάν Πάμπλο...
Μακάρι να ήμουν στην πατρίδα μαζί σου.
Μακάρι να ήμουν στην πατρίδα.
Δεν ξέρω πού είναι η πατρίδα μου.
Νομίζω ότι πρέπει να βρούμε μια πατρίδα, όταν όλα τελειώσουν.
Κάπου...
Κάπου ήσυχα.
Ο Τζάμπερ πιστεύει ότι θα έρθουν οι Ισραηλινοί και θα μας σκοτώσουν.
Αν γίνει αυτό, πρέπει να κάνουμε μία σημαντική πράξη.
Γι' αυτό είμαστε εδώ.
Ανησυχώ για τον Μπόσε.
Φοβάται.
Είναι αδύναμος. Το ξέρεις.
Όλοι φοβούνται.
Ακόμα κι ο Τζάμπερ.
Εγώ δεν φοβάμαι.
Το βλέπω.
Τα βλέπω όλα τώρα.
Νομίζω ότι μάλλον είχες δίκιο.
Αλλά αν δεν είχα έρθει εδώ...
...τι θα σήμαινε αυτό;
Όχι, δεν μπορείς να κάνεις τίποτα.
Κανείς δεν μπορεί να κάνει τίποτα.
Δεν υπάρχει διαφυγή για εμάς.
Καμία διαφυγή.
Νομίζω ότι ίσως δεν έπρεπε να είχα έρθει.
- Ίσως δεν έπρεπε να έρθω... - Δεσποινίς.
Αυτά τα τηλέφωνα δεν λειτουργούν. Υπάρχουν άλλα τηλέφωνα εκεί.
Αντίο, Χουάν Πάμπλο.
Αν η επιχείρηση αποτύχει, να υποβάλεις την παραίτησή σου.
Πώς ορίζεις την αποτυχία, κ. Πρωθυπουργέ;
Πέθαναν 25 όμηροι στο Μααλότ και ήταν καταστροφή.
Αυτή τη φορά, 25 ή λιγότεροι θα είναι επιτυχία.
- Έπρεπε να είχες φύγει. - Να φύγω;
Και να πάω πού; Στη ζούγκλα;
Σκεφτόμουν τον Χουάν Πάμπλο.
Δεν έκανε γι' αυτή την επιχείρηση.
Έπρεπε να έρθουν οι δύο καλύτεροι.
Λυπάμαι.
Ο Χουάν Πάμπλο είχε δίκιο.
Ήθελα να έρθω εδώ.
Το ήθελα.
Κράτος του Ισραήλ Υπουργείο Άμυνας
- Πώς έχει η κατάσταση; - Μόλις αναχώρησε η τελευταία πτήση.
- Προσγειωνόμαστε σε δέκα λεπτά. - Η επικοινωνία με τον ασύρματο;
Έχει πολλά παράσιτα, αλλά τα καταφέρνουν.
Όλα καλά ως τώρα, λοιπόν.
Εντάξει, κύριοι, αυτό είναι.
Εντάξει.
Μόλις φτάσουμε στο τέρμιναλ, πυροβολείτε τον πύργο ελέγχου.
- Εντάξει... Ναι. - Ναι;
Αιφνιδιασμός και ταχύτητα είναι το μυστικό.
Πάμε!
- Ποιος πυροβολεί; - Δεν ξέρω.
- Αναφέρουν πυροβολισμούς. - Είναι πολύ νωρίς για πυροβολισμούς.
Σταματήστε.
Ο Αμίν;
Ό,τι κι αν γίνει... εμείς κάναμε το σωστό.
- Οι Ισραηλινοί είναι. - Κάλυψε την πόρτα.
Καλύψτε τις πόρτες! Πάμε!
Πρέπει να τους σκοτώσουμε.
Θα το κάνω εγώ.
Κάτω!
Όλοι κάτω!
Μούκι, πήγαινε! Πήγαινε!
- Νταβίντ, την πόρτα! - Δεχόμαστε πυρά!
Ισραηλινές Δυνάμεις! Όλοι κάτω!
Προχωρήστε!
Όλοι κάτω! Προχωρήστε!
Μην πυροβολείτε! Όμηρος!
Χειροβομβίδα!
Είμαστε στον αέρα. Έχουμε 102 ομήρους ασφαλείς.
Επαναλαμβάνω, έχουμε 102 ομήρους ασφαλείς.
Συγχαρητήρια για την επιτυχία, κ. Πρωθυπουργέ.
- Σώσαμε εκατό ζωές. - Θα 'πρεπε να είμαστε περήφανοι.
Αλλά αν δεν διαπραγματευόμαστε, αυτός ο πόλεμος δεν θα λήξει ποτέ.
Τέσσερις όμηροι πέθαναν στην αεροπειρατεία.
Ο Ζαν-Ζακ Μιμουνί, η Ίντα Μπόροβιτς, ο Πάσκο Κοέν και η Ντόρα Μπλοχ.
Επίσης, 45 στρατιώτες της Ουγκάντας πέντε Παλαιστίνιοι και δύο Γερμανοί.
Ο Γιτζάκ Ραμπίν δολοφονήθηκε το 1995 από Εβραίο εξτρεμιστή...
...αφού υπέγραψε σύμφωνο ειρήνης μεταξύ Ισραήλ και Παλαιστίνης.
Ο Σιμόν Πέρες έγινε υπέρμαχος της ειρήνης...
...και των διαπραγματεύσεων με τους Παλαιστινίους.
Πέθανε σε μεγάλη ηλικία το 2016.
Ο Αντισυνταγματάρχης Γιόναταν Νετανιάχου ήταν ο μόνος Ισραηλινός που πέθανε.
Μετά τον θάνατό του, ο αδερφός του Μπενιαμίν ασχολήθηκε με την πολιτική.
Έγινε πρωθυπουργός το 1996.
Δεν γίνονται διαπραγματεύσεις για ειρήνη μεταξύ Ισραήλ και Παλαιστίνης σήμερα.
Μάρτιος 2018.
Απόδοση Διαλόγων Μελισσάνθη Γιαννούση